Առաջնություն վերադառնալու որոշումը բոլորովին վերջերս է կայացվել: Նախապատրաստական հավաքներ թիմը չի անցկացրել: Մարզումները սկսվել են հուլիսի 23-ից: Երբ «Շիրակը» ցրվել էր, բազմաթիվ խաղացողներ պայմանագրեր էին կնքել այլ ակումբների հետ: Վերակազմավորվելուց հետո մի շարք առանցքային խաղացողներ չեն վերադարձել: Նրանցից են Անատոլի Այվազովը, Հրայր Մկոյանը, Մարկո Պրլյեւիչը, Ռոբերտ Դարբինյանը, Սոլոմոն Ուդոն, Մուհամեդ Կաբան, Մուսա Բակայոկոն, Իգոր Ստանոյեւիչը: Ամեն դեպքում եղել են ֆուտբոլիստներ, որոնք ուրախությամբ կրկին հագել են «Շիրակի» մարզաշապիկը: Նրանց թվում են Արտյոմ Միքայելյանը, Արամ Մուրադյանը, Ժիրայր Մարգարյանը, ավագ Աղվան Դավոյանը: